Қызылордада қашықтан білім алып жатқан 2 оқушыдан коронавирус анықталды
DATE: 13:50, 19 Қараша 2020 | GMT +5
TITLE: Қызылордада қашықтан білім алып жатқан 2 оқушыдан коронавирус анықталды
URL: https://kaz.inform.kz/news/kyzylordada-kashyktan-bilim-alyp-zhatkan-2-okushydan-koronavirus-anyktaldy_a3720555/
META: DATE: 13:50, 19 Қараша 2020 | GMT +5
TOTAL WORDS: 130
AUTHOR(S):
TEXT: Қызылорда облысында 19 қарашадағы мәлімет бойынша коронавирус инфекциясының 5 жағдайы тіркелген. Оның 1-і Қармақшы ауданында, 4-і Қызылорда қаласында болған. Айта кетерлігі, қатерлі дертті жұқтырған адамдардың 3-і бір отбасыдан шыққан. Олар бір-бірімен жақын қарым-қатынаста болғаны анықталды. Қатерлі дертті жұқтырғандар арасында 2011 және 2013 жылы дүниеге келген 2 оқушы бар. Оқушылар қашықтан білім алады. «Науқастардың арасында ПТР анализі 4 адамнан коронавирус инфекциясымен ауырған адаммен қарым-қатынаста болуына байланысты алынған. Ал 1 адам денсаулық жағдайына байланысты өздігінен медициналық көмекке жүгінген. Науқастардың 1-де аурудың клиникалық белгісі байқалса, қалғанында ауру белгісінсіз түрде анықталды. Қазіргі таңда 1-і облыстық жұқпалы аурулар ауруханасында ем қабылдап жатыр. Қалғаны үйде ем алуда және медициналық бақылауға алынды», - деп мәлім етті Қызылорда облысы санитарлық-эпидемиологиялық бақылау департаментінен. Ведомство мәліметінше, ауру ошақтарында мамандар індетке қарсы іс-шаралар ұйымдастырылған. Науқастармен қарым-қатынаста болған адамдар медициналық бақылауға алынған
